Meno Identifikačné údaje Zdôvodnenie Dátum zaradenia do zoznamu

1. Néstor Luis REVEROL TORRES Dátum narodenia: 28. októbra 1964 Pohlavie: muž Minister vnútra, spravodlivosti a mieru od roku 2016. V apríli 2019 bol vymenovaný aj za podpredsedu pre verejné práce a služby a za výkonného tajomníka generálneho štábu pre elektrinu. Bývalý generálny veliteľ Bolívarovskej národnej gardy, v auguste 2020 bol povýšený na hlavného generála Bolívarovskej národnej gardy. Je zodpovedný za vážne porušovanie ľudských práv vrátane mučenia (politických) väzňov a za potláčanie demokratickej opozície vo Venezuele vrátane zákazu a potláčania politických demonštrácií, čoho sa dopúšťajú bezpečnostné sily pod jeho velením. 22.1.2018

2. Gustavo Enrique GONZÁLEZ LÓPEZ Dátum narodenia: 2. novembra 1960 Pohlavie: muž 30. apríla 2019 bol opätovne vymenovaný za riaditeľa Bolívarovskej národnej spravodajskej služby (SEBIN). Od 8. januára 2019 do 30. apríla 2019 pôsobil ako poradca prezidentskej kancelárie pre bezpečnosť a spravodajské informácie a do októbra 2018 ako riaditeľ SEBIN. Ako riaditeľ SEBIN bol zodpovedný za vážne porušovanie ľudských práv (vrátane svojvoľného zadržiavania, neľudského a ponižujúceho zaobchádzania a mučenia) a potláčanie občianskej spoločnosti a demokratickej opozície vo Venezuele. 22.1.2018

3. Tibisay LUCENA RAMÍREZ Dátum narodenia: 26. apríla 1959 Pohlavie: žena Predsedníčka Národnej volebnej rady (Consejo Nacional Electoral alebo CNE) od apríla 2006 do júna 2020. Jej opatrenia a politiky oslabili demokraciu a právny štát vo Venezuele, okrem iného aj tým, že nezabezpečila, aby CNE zostala nestrannou a nezávislou inštitúciou v súlade s venezuelskou ústavou, čím uľahčila zriadenie Ústavodarného zhromaždenia a opätovné zvolenie Nicolása Madura v máji 2018 prostredníctvom prezidentských volieb, ktoré neboli slobodné ani spravodlivé. 22.1.2018

4. Antonio José BENAVIDES TORRES Dátum narodenia: 13. júna 1961 Pohlavie: muž Predseda mestskej rady hlavného obvodu (Distrito Capital) do januára 2018. Do 21. júna 2017 generálny veliteľ Bolívarovskej národnej gardy. Zapojený do potláčania občianskej spoločnosti a demokratickej opozície vo Venezuele a zodpovedný za vážne porušovanie ľudských práv, ktoré spáchala Bolívarovská národná garda pod jeho velením. Jeho opatrenia a politiky vo funkcii generálneho veliteľa Bolívarovskej národnej gardy, okrem iného to, že Bolívarovská národná garda viedla policajné zásahy proti civilným demonštráciám, a to, že verejne presadzoval, aby vojenské súdy mali právomoc nad civilným obyvateľstvom, oslabili právny štát vo Venezuele. 22.1.2018

5. Maikel José MORENO PÉREZ Dátum narodenia: 12. decembra 1965 Pohlavie: muž Predseda a bývalý podpredseda Najvyššieho súdu Venezuely (Tribunal Supremo de Justicia). V rámci týchto funkcií podporoval a umožňoval vládne opatrenia a politiky, ktoré oslabujú demokraciu a právny štát vo Venezuele, a je zodpovedný za opatrenia a vyhlásenia, ktoré zbavili národné zhromaždenie jeho právomocí, vrátane vymenovania Národnej volebnej rady (CNE) v júni 2020 a pozastavenia a nahradenia najvyšších orgánov troch opozičných strán v júni a júli 2020. 22.1.2018

6. Tarek William SAAB HALABI Dátum narodenia: 10. septembra 1963 Miesto narodenia: El Tigre, štát Anzoátegui, Venezuela Pohlavie: muž Venezuelský generálny prokurátor vymenovaný Ústavodarným zhromaždením. V rámci tejto funkcie a v rámci predchádzajúcich funkcií ombudsmana a predsedu republikánskej etickej rady oslabil demokraciu a právny štát vo Venezuele tým, že verejne podporoval opatrenia zamerané voči oponentom venezuelskej vlády a odobratie právomocí národnému zhromaždeniu. 22.1.2018

7. Diosdado CABELLO RONDÓN Dátum narodenia: 15. apríla 1963 Pohlavie: muž Predseda Ústavodarného zhromaždenia a prvý podpredseda Zjednotenej socialistickej strany Venezuely (PSUV). Zapojený do oslabovania demokracie a právneho štátu vo Venezuele, a to aj tým, že využíva médiá na verejné útoky a vyhrážky namierené proti politickej opozícii, iným médiám a občianskej spoločnosti. 22.1.2018

8. Tareck Zaidan EL-AISSAMI MADDAH Dátum narodenia: 12. novembra 1974 Pohlavie: muž Viceprezident pre hospodárstvo a minister ľudovej moci pre ropu, ako aj minister národného priemyslu a výroby. Ako bývalý viceprezident Venezuely, ktorý vykonával dohľad nad vedením Bolívarovskej národnej spravodajskej služby (SEBIN), je El-Aissami zodpovedný za vážne porušovanie ľudských práv, ktoré spáchala táto organizácia, vrátane svojvoľného zadržiavania, politicky motivovaných vyšetrovaní, neľudského a ponižujúceho zaobchádzania a mučenia. Je tiež zodpovedný za podporu a vykonávanie politík a činností, ktorými sa oslabuje demokracia a právny štát, vrátane zákazu verejných demonštrácií, a za vedenie „veliteľstva proti štátnemu prevratu“ prezidenta Madura, ktoré sa zameriava na občiansku spoločnosť a demokratickú opozíciu. 25.6.2018

9. Sergio José RIVERO MARCANO Dátum narodenia: 8. novembra 1964 Pohlavie: muž Generálny inšpektor Bolívarovských národných ozbrojených síl (FANB), generálny veliteľ Bolívarovskej národnej gardy do 16. januára 2018. Zapojený do potláčania občianskej spoločnosti a demokratickej opozície vo Venezuele a zodpovedný za vážne porušovanie ľudských práv spáchané Bolívarovskou národnou gardou pod jeho velením vrátane používania nadmernej sily a svojvoľného zadržiavania predstaviteľov občianskej spoločnosti a opozície a útokov voči nim. Jeho opatrenia a politiky vo funkcii generálneho veliteľa Bolívarovskej národnej gardy, medzi ktoré patrí útok na členov demokraticky zvoleného Národného zhromaždenia a zastrašovanie novinárov, ktorí píšu o zmanipulovaných voľbách do nelegitímneho ústavodarného zhromaždenia, oslabujú demokraciu a právny štát vo Venezuele. 25.6.2018

10. Jesús Rafael SUÁREZ CHOURIO Dátum narodenia: 19. júla 1962 Pohlavie: muž Hlavný veliteľ Venezuelskej bolívarovskej národnej armády. Bývalý náčelník generálneho štábu hlavného veliteľa, bývalý generálny veliteľ Venezuelskej bolívarovskej národnej armády a bývalý veliteľ venezuelského regiónu integrálnej obrany centrálnej zóny (REDI Central). Počas pôsobenia vo funkcii generálneho veliteľa Venezuelskej bolívarovskej národnej armády bol zodpovedný za závažné porušovanie ľudských práv jednotkami pod jeho velením vrátane používania nadmernej sily a zlého zaobchádzania zo zadržanými. Zameriaval sa na demokratickú opozíciu a podporoval využívanie vojenských súdov na procesy proti protestujúcim civilistom. 25.6.2018

11. Iván HERNÁNDEZ DALA Dátum narodenia: 18. mája 1966 Pohlavie: muž Vedúci generálneho riaditeľstva vojenskej kontrarozviedky (DGCIM) od januára 2014 a veliteľ prezidentskej stráže od septembra 2015. Ako vedúci DGCIM je Iván Hernández Dala zodpovedný za vážne porušovanie ľudských práv a potláčanie občianskej spoločnosti a demokratickej opozície členmi DGCIM pod jeho velením vrátane používania nadmernej sily a zlého zaobchádzania so zadržanými. 25.6.2018

12. Delcy Eloina RODRÍGUEZ GÓMEZ Dátum narodenia: 18. mája 1969 Pohlavie: žena Viceprezidentka Venezuely, bývalá predsedníčka nelegitímneho ústavodarného zhromaždenia a bývalá členka prezidentskej komisie pre nelegitímne Národné ústavodarné zhromaždenie. Jej opatrenia v rámci prezidentskej komisie a neskôr ako predsedníčky nelegitímneho ústavodarného zhromaždenia oslabovali demokraciu a právny štát vo Venezuele vrátane prisvojenia si právomocí Národného zhromaždenia a ich používania na útoky proti opozícii a na bránenie jej účasti sa na politickom procese. 25.6.2018

13. Elías José JAUA MILANO Dátum narodenia: 16. decembra 1969 Pohlavie: muž Bývalý minister ľudovej moci pre vzdelávanie. Bývalý predseda prezidentskej komisie pre nelegitímne Národné ústavodarné zhromaždenie. Zodpovedný za oslabovanie demokracie a právneho štátu vo Venezuele v rámci svojej vedúcej úlohy pri zriaďovaní nelegitímneho ústavodarného zhromaždenia. 25.6.2018

14. Sandra OBLITAS RUZZA Dátum narodenia: 7. júna 1969 Pohlavie: žena Rektorka Universidad Bolivariana de Venezuela. Bývalá podpredsedníčka Národnej volebnej rady (CNE) a bývalá predsedníčka komisie volebného registra a registra občanov. Zodpovedná za činnosti CNE, ktorými sa oslabuje demokracia vo Venezuele, vrátane uľahčovania zriadenia nelegitímneho ústavodarného zhromaždenia a manipulácie procesu volieb. 25.6.2018

15. Freddy Alirio BERNAL ROSALES Dátum narodenia: 16. júna 1962 Miesto narodenia: San Cristóbal, štát Táchira, Venezuela Pohlavie: muž Vedúci národného kontrolného centra výboru pre miestne zásobovanie a výrobu (CLAP) a generálny komisár SEBIN-u a protektor štátu Táchira. Taktiež generálny komisár Bolívarovskej národnej spravodajskej služby (SEBIN). Ako vedúci výboru CLAP a protektor štátu Táchira môže využívať špeciálne sily (FAES) a ovplyvňovať vymenovania sudcov a prokurátorov. Zodpovedný za oslabovanie demokracie manipuláciou distribúcie pomoci v rámci programu centra CLAP medzi voličmi. Okrem toho je ako generálny komisár SEBIN-u zodpovedný za jeho činnosť, ktorá zahŕňa vážne porušovanie ľudských práv, ako napríklad svojvoľné zadržiavanie. 25.6.2018

16. Katherine Nayarith HARRINGTON PADRÓN Dátum narodenia: 5. decembra 1971 Pohlavie: žena Zástupkyňa generálneho prokurátora od júla 2017 do októbra 2018. Za zástupkyňu generálneho prokurátora ju v rozpore s ústavou vymenoval najvyšší súd, a nie Národné zhromaždenie. Zodpovedná za oslabovanie demokracie a právneho štátu vo Venezuele, a to aj začatím politicky motivovaných stíhaní a nevyšetrením obvinení z porušovania ľudských práv zo strany Madurovho režimu. 25.6.2018

17. Socorro Elizabeth HERNÁNDEZ HERNÁNDEZ Dátum narodenia: 11. marca 1952 Pohlavie: žena Členka (rektorka) Národnej volebnej rady (CNE) do 12. júna 2020 a členka Národného volebného výboru (JNE). Zodpovedná za činnosti CNE, ktorými sa oslabuje demokracia vo Venezuele, vrátane uľahčovania zriadenia nelegitímneho ústavodarného zhromaždenia a manipulácie procesu volieb v súvislosti so zrušenými opakovanými prezidentskými voľbami v roku 2016, odloženia guvernérskych volieb v roku 2016 a premiestnenia volebných miestností na poslednú chvíľu pred guvernérskymi voľbami v roku 2017. 25.6.2018

18. Xavier Antonio MORENO REYES Pohlavie: muž Generálny tajomník Národnej volebnej rady (CNE) od roku 2009 do júna 2020. Z tohto titulu zodpovedný za schválenie rozhodnutí CNE, ktorými sa oslabuje demokracia vo Venezuele, vrátane uľahčovania zriadenia nelegitímneho ústavodarného zhromaždenia a manipulácie procesu volieb. 25.6.2018

19. Néstor Neptali BLANCO HURTADO Dátum narodenia: 26. septembra 1982 Číslo preukazu totožnosti: V‐15222057 Pohlavie: muž Major v Bolívarovskej národnej garde (GNB), pôsobil v súčinnosti s úradníkmi Generálneho riaditeľstva vojenskej kontrarozviedky (Dirección General de Contrainteligencia Militar (DGCIM)) minimálne od decembra 2017. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami v zariadeniach DGCIM. 27.9.2019

20. Rafael Ramón BLANCO MARRERO Dátum narodenia: 28. februára 1968 Číslo preukazu totožnosti: V-6250588 Pohlavie: muž Zástupca riaditeľa Generálneho riaditeľstva vojenskej kontrarozviedky (Dirección General de Contrainteligencia Militar (DGCIM)) minimálne od decembra 2018 a divízny generál Venezuelskej bolívarovskej národnej armády od 5. júla 2019. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami v zariadeniach DGCIM, ktorého sa dopustili jeho podriadení. Spájaný so smrťou kapitána Acostu. 27.9.2019

21. Carlos Alberto CALDERÓN CHIRINOS Číslo preukazu totožnosti: V‐10352300 Pohlavie: muž Vyšší úradník (nazývaný aj ako komisár, riaditeľ a generálny riaditeľ) v Bolívarovskej národnej spravodajskej službe (SEBIN). Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami v zariadeniach SEBIN. Predovšetkým sa podieľal na mučení a krutom, neľudskom a ponižujúcom zaobchádzaní so zadržanými osobami v El Helicoide, vo väznici SEBIN, a bol zaň zodpovedný. 27.9.2019

22. Alexis Enrique ESCALONA MARRERO Dátum narodenia: 12. októbra 1962 Pohlavie: muž Zodpovedný vedúci Národného úradu boja proti organizovanému zločinu a financovaniu terorizmu (ONDOFT) od januára 2018 do mája 2019. Národný veliteľ Národného veliteľstva pre boj proti vydieraniu a únosom (Comando Nacional Antiextorsión y Secuestro (CONAS)) v rokoch 2014 až 2017. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami, ktorého sa dopúšťali členovia CONAS pod jeho velením. Zodpovedný aj za represie voči občianskej spoločnosti páchané členmi CONAS pod jeho velením. 27.9.2019

23. Rafael Antonio FRANCO QUINTERO Dátum narodenia: 14. októbra 1973 Číslo preukazu totožnosti: V-11311672 Pohlavie: muž Agent Bolívarovskej národnej spravodajskej služby (SEBIN). Vedúci oddelenia bezpečnosti na medzinárodnom letisku Maiquetía. Vedúci vyšetrovateľ na Generálnom riaditeľstve vojenskej kontrarozviedky (Dirección General de Contrainteligencia Militar (DGCIM)) minimálne od roku 2017 do decembra 2018. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami v zariadeniach DGCIM, ktorého sa dopúšťali členovia DGCIM pod jeho velením. Zodpovedný aj za represie voči občianskej spoločnosti a demokratickej opozícii páchané členmi DGCIM pod jeho velením. Spájaný so smrťou kapitána Acostu. 27.9.2019

24. Alexander Enrique GRANKO ARTEAGA Dátum narodenia: 25. marca 1981 Číslo preukazu totožnosti: V-14970215 Pohlavie: muž Vedúci (riaditeľ) Divízie pre osobitné záležitosti (DAE) Generálneho riaditeľstva pre vojenskú kontrarozviedku (Dirección General de Contrainteligencia Militar (DGCIM)). 1. júla 2020 povýšený do hodnosti podplukovníka Bolívarovskej národnej gardy. Zodpovedný za závažné porušovanie ľudských práv vrátane mučenia, používania nadmernej sily spôsobujúceho smrť a zranenie a zlého zaobchádzania so zadržanými osobami v zariadeniach DGCIM, ktorých sa dopustil on sám a úradníci pod jeho velením. Zodpovedný aj za represie voči občianskej spoločnosti páchané členmi DGCIM pod jeho velením, ako aj za priamu účasť na tejto represii. Spájaný so smrťou kapitána Acostu. 27.9.2019

25. Hannover Esteban GUERRERO MIJARES Dátum narodenia: 14. januára 1971 Pohlavie: muž Vedúci vyšetrovateľ na Generálnom riaditeľstve vojenskej kontrarozviedky (Dirección General de Contrainteligencia Militar (DGCIM)) minimálne od apríla 2019 do augusta 2019. Ako vedúci vyšetrovateľ vykonával dohľad nad zariadením DGCIM v meste Boleita. Zodpovedný za závažné porušovanie ľudských práv vrátane mučenia, používania nadmernej sily a zlého zaobchádzania so zadržanými osobami, ktorého sa dopustil sám a úradníci pod jeho velením, a to najmä v meste Boleita. Spájaný so smrťou kapitána Acostu. 27.9.2019

26. José Adelino ORNELAS FERREIRA Prezývka: José Adelino ORNELLA FERREIRA / José Adelino ORNELLAS FERREIRA Dátum narodenia: 14. decembra 1964 Miesto narodenia: Caracas, Distrito Capital, Venezuela Číslo preukazu totožnosti: V-7087964 Pohlavie: muž Generálny tajomník Národnej obrannej rady od 26. júla 2019 a náčelník generálneho štábu hlavného veliteľa od septembra 2020. Bývalý veliteľ Národného integrovaného strategického obranného regiónu hlavného mesta (REDI Capital), bývalý náčelník generálneho štábu a bývalý zástupca veliteľa štábu operačného a strategického velenia Venezuelských bolívarovských národných ozbrojených síl (CEOFANB). V týchto funkciách podporoval a uľahčoval činnosti a politiky venezuelskej vlády, ktoré oslabovali demokraciu a právny štát vo Venezuele. Zodpovedný za závažné porušovanie ľudských práv a potláčanie občianskej spoločnosti a demokratickej opozície vo Venezuele, a to aj marením poskytovania humanitárnej pomoci a používaním nadmernej sily zo strany príslušníkov Bolívarovských ozbrojených síl (FANB) a podriadených ozbrojených síl pod jeho velením vrátane integrovaného strategického obranného regiónu (REDI), integrovanej obrannej operačnej zóny (ZODI) a Bolívarovskej národnej gardy. 29.6.2020

27. Gladys del Valle REQUENA Dátum narodenia: 9. novembra 1952 Miesto narodenia: Puerto Santo, Sucre, Venezuela Číslo preukazu totožnosti: V-4114842 Pohlavie: žena Od 26. októbra 2018 druhá podpredsedníčka neuznaného Národného ústavodarného zhromaždenia (ANC). Vo svojej vedúcej úlohe v neuznanom ANC oslabuje demokraciu a právny štát vo Venezuele, a to aj podpísaním dekrétu, ktorým bol predseda Národného zhromaždenia Venezuely Juan Guaidó zbavený svojej parlamentnej imunity. 29.6.2020

28. Tania Valentina DÍAZ GONZÁLEZ Dátum narodenia: 18. júna 1963 Miesto narodenia: Caracas, Distrito Capital, Venezuela Číslo preukazu totožnosti: V-6432672 Pohlavie: žena Členka a od 4. januára 2018 prvá podpredsedníčka neuznaného Národného ústavodarného zhromaždenia (ANC). Vo svojej vedúcej funkcii v neuznanom ANC oslabuje demokraciu a právny štát vo Venezuele, a to aj podpísaním dekrétu, ktorým bol predseda Národného zhromaždenia Venezuely Juan Guaidó zbavený svojej parlamentnej imunity. 29.6.2020

29. Elvis Eduardo HIDROBO AMOROSO Dátum narodenia: 4. augusta 1963 Miesto narodenia: Caracas, Distrito Capital, Venezuela Číslo preukazu totožnosti: V-7659695 Pohlavie: muž Od 23. októbra 2018 všeobecný kontrolný úradník a bývalý prvý a druhý podpredseda neuznaného Národného ústavodarného zhromaždenia (ANC). Svojím konaním oslabil demokraciu a právny štát vo Venezuele, a to aj tým, že viedol neuznané ANC, podpísal „zákon proti nenávisti“, ktorým sa odôvodňuje odvolanie zákonne zvoleného guvernéra opozície a zakazuje Juanovi Guaidóovi kandidovať do akýchkoľvek verejných funkcií. 29.6.2020

30. Juan José MENDOZA JOVER Dátum narodenia: 11. marca 1969 Miesto narodenia: Trujillo, Venezuela Adresa: Arnoldo Gabaldón, Candelaria, Edo. Trujillo Číslo preukazu totožnosti: V-9499372 Pohlavie: muž Od 24. februára 2017 druhý podpredseda Najvyššieho súdu Venezuely (Tribunal Supremo de Justicia (TSJ)) a predseda ústavnej komory Najvyššieho súdu. Jeho konanie oslabilo demokraciu a právny štát vo Venezuele, a to aj prostredníctvom viacerých súdnych rozhodnutí v posledných dvoch rokoch, ktoré obmedzili alebo oslabili ústavné právomoci demokraticky zvoleného zákonodarného orgánu Venezuely, Národného zhromaždenia. 29.6.2020

31. Jorge Elieser MÁRQUEZ MONSALVE Dátum narodenia: 20. februára 1971 Miesto narodenia: Caracas, Venezuela Číslo preukazu totožnosti: V-8714253 Pohlavie: muž Od 7. augusta 2017 generálny riaditeľ Národnej komisie pre telekomunikácie (CONATEL). Jeho konanie oslabilo demokraciu a právny štát vo Venezuele, a to aj prísnym obmedzením práv venezuelského ľudu na slobodu tlače, slobodu prejavu a na informácie. Využil osobitné právomoci organizácie CONATEL na umlčanie kritiky a disidentov režimu blokovaním, filtrovaním internetových stránok a zamedzovaním prístupu k nim a zrušením existujúcich licencií pre rozhlasové a televízne stanice a zamietnutím udeliť nové takéto licencie. 29.6.2020

32. Farik Karin MORA SALCEDO Číslo preukazu totožnosti: V-8608523 Pohlavie: muž Prokurátor pôsobiaci na Prvom špecializovanom súde prvej inštancie Venezuely v rámci generálneho riaditeľstva Vojenskej kontrarozviedky (Dirección General de Contrainteligencia Militar (DGCIM)). Jeho konanie oslabilo demokraciu a právny štát vo Venezuele, a to aj iniciovaním politicky motivovaného trestného stíhania, ktoré vyústilo do svojvoľného zadržiavania členov Národného zhromaždenia a iných úradníkov, ktorí vystupovali proti Madurovmu režimu. 29.6.2020

33. Dinorah Yoselin BUSTAMANTE PUERTA Dátum narodenia: 14. januára 1975 Číslo preukazu totožnosti: V-10002096 Pohlavie: žena Prokurátorka pôsobiaca na Prvom špecializovanom súde prvej inštancie Venezuely v rámci generálneho riaditeľstva Vojenskej kontrarozviedky (Dirección General de Contrainteligencia Militar (DGCIM)). Jej konanie oslabilo demokraciu a právny štát vo Venezuele, a to aj iniciovaním politicky motivovaného trestného stíhania, ktoré vyústilo do svojvoľného zadržiavania členov Národného zhromaždenia a iných úradníkov, ktorí vystupovali proti Madurovmu režimu. 29.6.2020

34. Luis Eduardo PARRA RIVERO Dátum narodenia: 7. júla 1978 Číslo preukazu totožnosti: V-14211633 Pohlavie: muž Člen a nelegitímne zvolený predseda Národného zhromaždenia. Ako člen Národného zhromaždenia zinscenoval svoje zvolenie za predsedu Národného zhromaždenia 5. januára 2020, čím oslabil demokraciu a právny štát vo Venezuele. Voľby sa uskutočnili za okolností, keď bol vstup niekoľkých poslancov do priestorov Národného zhromaždenia zablokovaný vojenskou políciou a nebola dosiahnutá uznášaniaschopnosť. Členovia opozície sa preto museli zorganizovať mimo priestorov Národného zhromaždenia, aby za jeho predsedu znovu zvolili Juana Guaidóa. Krátko po zinscenovaných voľbách Parru, ktoré podporila politická strana režimu PSUV, Maduro a neuznané Národné ústavodarné zhromaždenie (ANC) uvítali zvolenie Parru. 29.6.2020

35. Franklyn Leonardo DUARTE Dátum narodenia: 15. mája 1977 Číslo preukazu totožnosti: V-3304045 Pohlavie: muž Člen a nelegitímne zvolený prvý podpredseda Národného zhromaždenia. Ako člen Národného zhromaždenia zinscenoval svoje zvolenie za prvého podpredsedu Národného zhromaždenia 5. januára 2020, čím oslabil demokraciu a právny štát vo Venezuele. Voľby sa uskutočnili za okolností, keď bol vstup niekoľkých poslancov do priestorov Národného zhromaždenia zablokovaný vojenskou políciou a nebola dosiahnutá uznášaniaschopnosť. Členovia opozície sa preto museli zorganizovať mimo priestorov Národného zhromaždenia, aby za jeho predsedu znovu zvolili Juana Guaidóa. Krátko po zinscenovaných voľbách Duarteho, ktoré podporila politická strana režimu PSUV, Maduro a neuznané Národné ústavodarné zhromaždenie uvítali zvolenie predsedníctva Národného zhromaždenia (ANC). 29.6.2020